OpenLLM-France/wikimedia huggingface dataset:
# Ian Wright

Ian Edward Wright (Woolwich, Londres, Ingalaterra, 1963ko azaroaren 3a) futbolari ohi ingelesa da. Ingalaterrako futbol selekzio nazionalarekin internazionala izan zen 33 partidu jokatuz eta bederatzi gol sartuz.

## Taldeak

| Taldea | Herrialdea | Urteak |
| Greenwich Borough FC | Ingalaterra | 1984-1985 |
| Crystal Palace FC | Ingalaterra | 1985-1991 |
| Arsenal FC | Ingalaterra | 1991-1998 |
| West Ham United FC | Ingalaterra | 1998-1999 |
| Nottingham Forest FC (utzita) | Ingalaterra | 1999 |
| Celtic FC | Eskozia | 1999-2000 |
| Burnley FC | Ingalaterra | 2000 |

## Palmaresa
### Txapelketa nazionalak

| Txapelketa | Taldea | Herrialdea | Urtea |
| Full Members Cup | Crystal Palace FC | Ingalaterra | 1991 |
| FA Cup | Arsenal FC | Ingalaterra | 1993 |
| Ingalaterrako Futbol Ligaren Kopa | Arsenal FC | Ingalaterra | 1993 |
| Premier League | Arsenal FC | Ingalaterra | 1997-98 |
| FA Cup | Arsenal FC | Ingalaterra | 1998 |

### Nazioarteko txapelketak

| Txapelketa | Taldea | Urtea |
| Europako Errekopa | Arsenal FC | 1993-94 |
* Datuak: Q312595
* Multimedia: Ian Wright / Q312595
# Ianbo

Metrikan, ianboa batez ere grekerazko eta latinezko olerkigintzan maiz erabilitako bertso-oina da. Ianboa bi silabak osatzen dute: lehenengoa laburra da eta bigarrena luzea. Honela irudika daiteke, ianboak ematen duen erritmoa:
| da | DUM |
Silaben luzera ez, baizik eta azentua erabiltzen duten hizkuntzetan, ianboa azenturik gabeko silaba batek eta azentudun bere ondorengoak osatzen dute.

## Kanpo estekak

* Datuak: Q207686
# Ianire Estébanez

Ianire Estébanez (Santurtzi, 1979) psikologo, ziberaktibista eta blogari feminista da, gazteen artean genero-indarkeriaren prebentzioan aditua.

## Ibilbidea
### Prestakuntza eta ikerketa-lerroak

Psikologia ikasketak burutu zituen Donostian Euskal Herriko Unibertsitatean eta Deustuko Unibertsitatean Emakumeen kontrako indarkerian esku hartzea Masterra egin zuenean feminismoaren ekarpenetan murgildu zen. Bere tesian (2007) emakume gazteen kontrako indarkeria ikertu zuen, bereziki bikotekideen arteko indarkeria psikologikoa. Geroztik gazteen artean sare sozialetan ematen den genero-indarkeria eta maitasun erromantikoak haien harremanetan duen eragina ikertzen jarraitu du.

### Hizlaria

Egun erreferente bihurtu da eta hezkuntza-erakunde, administrazio eta unibertsitateekin lankidetzan ibiltzeaz gain, hezitzaile-, ikasle- eta senideetzako hitzaldietan eta prestakuntzan aritzen da.
2013 geroztik Bilbon psikologo gisa kontsultan lan egiten du.

## Argitalpenak

* Itziar Cantera, Ianire Estébanez eta Norma Vázquez. "Violencia contra las mujeres jóvenes: la violencia psicológica en las relaciones de noviazgo" Txosten osoa ." (2009) - Laburpena
* "Diagnóstico de la percepción y opiniones sobre la violencia sexista de la juventud de los municipios de Ondarroa y Markina Xemein dokumentua. (Sortzen, 2010)
* SEXU ERASOAK Nola bizitzen diren, nola ulertzen diren, eta nolako arreta ematen zaien Euskal Autonomia Erkidegoan gauzatutako esplorazio-ikerlan kualitatiboa (Sortzen, 2011)
* Ikastetxeetan genero-indarkeriaren prebentziorako esku-liburua. (Norma Vázquez eta Ianire Estébanez, 2016)
* #yonocompartoviolencia La ciberviolencia hacia las adolescentes en las redes sociales. Guía didáctica (IAM, 2018)
* Bere Academia-Edu gunean argitalpen gehiago.

## Erreferentziak

* ↑ (Gaztelaniaz) Máster Universitario en Intervención en violencia contra las mujeres | Deusto. (Noiz kontsultatua: 2017-07-08).
* ↑ (Gaztelaniaz) Tesia "Violencia contra mujeres jóvenes: violencia en las relaciones de noviazgo."
* ↑ «Ianire Estébanez Castaño: “Garrantzizkoa da feminismoa ziberkatibatzea belaunaldi berriak erakartzeko” - Revista Emakunde Aldizkaria» Revista Emakunde Aldizkaria 2013-09-15 (Noiz kontsultatua: 2017-03-03).
* ↑ BerritzeguneNagusia. (Noiz kontsultatua: 2017-03-03).
* ↑ (Gaztelaniaz) «Problemas de amor... Mi consulta en Bilbao - Mi novio me controla. Prevención de violencia de género, terapia problemas de pareja» Mi novio me controla. Prevención de violencia de género, terapia problemas de pareja 2015-01-15 (Noiz kontsultatua: 2017-07-09).

## Kanpo estekak

* (Gaztelaniaz) "Mi novio me controla lo normal" Bloga
* Ianire Estébanez, CV infografia.
* Twitter profila
* Facebook profila
* Datuak: Q28867378
* Aipu famatuak: Ianire Estébanez
# Ian Woosnam

Ian Harold Woosnam (Oswestry, Ingalaterra, 1958ko martxoaren 2a) galestar golfari bat da.
# Iana

Iana Errumaniako udalerri bat da, Vaslui konderrian. 3.635 biztanle ditu, 44,61 kilometro koadroko azaleran banatuta.

## Herriak

Udalerrian honako herriak daude:
Iana $^{(en)}$ Hălărești $^{(en)}$ Recea $^{(en)}$ Siliștea $^{(en)}$ Vadurile $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724866
# Ianca

Ianca Errumaniako udalerri bat da, Olt konderrian. 8.969 biztanle ditu, 186,14 kilometro koadroko azaleran banatuta.

## Herriak

Udalerrian honako herriak daude:
Ianca $^{(en)}$ Berlești $^{(en)}$ Gara Ianca $^{(en)}$ Oprișenești $^{(en)}$ Perișoru $^{(en)}$ Plopu $^{(en)}$ Târlele Filiu $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q899551
* Multimedia: Ianca / Q899551
# Iangreyita

Iangreyita fosfato motako minerala da.

## Ezaugarriak

Iangreyita fosfato mineralaren formula kimikoa hau da: ${\ce {Ca2Al7(PO4)2(PO3OH)2(OH,F)15 * 8H2O}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Iangreyite: Mineral information, data and localities.» www.mindat.org (Noiz kontsultatua: 12-05-2019).
# Ianbruceita

Ianbruceita fosfato motako minerala da.

## Ezaugarriak

Ianbruceita fosfato mineralaren formula kimikoa hau da: ${\ce {[Zn2(OH)(H2O)(AsO4)](H2O)2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 1 da.

## Erreferentziak

* 1 2 (Ingelesez) «Ianbruceite: Mineral information, data and localities.» www.mindat.org (Noiz kontsultatua: 12-05-2019).
# Iancu Jianu (Olt)

Iancu Jianu Errumaniako udalerri bat da, Olt konderrian. 3.511 biztanle ditu, 47,92 kilometro koadroko azaleran banatuta.

## Herriak

Udalerrian honako herriak daude:
Iancu Jianu $^{(en)}$ Dobriceni $^{(en)}$ Preotești $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724867
# Idron

Idron Frantziako Pirinio Atlantikoak departamenduan dagoen udalerria da.

## Hiri senidetuak

Idron ondorengo hiriarekin senidetuta dago:
* Alfajarín (Espainia)

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q857576
* Multimedia: Idron / Q857576
# Idrissa Ouedraogo

Idrissa Ouedraogo (Banfora, Volta Garaia, 1954ko urtarrilaren 21a - Uagadugu, 2018ko otsailaren 18a) Burkina Fasoko zinema-zuzendaria izan zen.

## Biografia

Afrikako Zinemagintza Ikaskuntzetarako Institutuan egin zituen ikasketak, eta Parisa joan zen gero, ikasketak sakontzera. Frantzian telebistarako dokumental asko egin zuen hasieran, bere ikuste-estilo berezia leuntzeko balio izan ziotenak. Genero- eta narrazio-forma desberdinak saiatzea atsegin bazaio ere, bere film luzeen gai nagusia bidaia izaten da, hala bidaia fisikoa (herritik hirira, Samba Traore edo Kini & Adams filmetan bezala) nola metaforikoa (afrikarren barne-odisea tradizioan eta kulturan zehar, Tilai filmean bezala). Bere filmetako estetika preziosista eta Afrikaz ematen duen ikuspegi nostalgiko exotikoa direla eta, eztabaida handiak sortu dira Ouedraogoren ikuspegia gaitzesten dutenen (europartzat jotzen dutelako) eta defendatzen dutenen artean (miseriatik ateratzeko eta irudi eta hots perfektutasuna bilatzeko ahaleginagatik). Bere filmak nazioarteko jaialdi inportantenetan lehiatu dira, arrakasta handiz: Yaaba eta Talai filmek, adibidez, Kritikaren Saria eta Epaimahaiaren Sari Nagusia irabazi zuten 1989. eta 1990. urteetan; Samba Traorek Zilarrezko Hartza irabazi zuen Berlinen, 1992an; eta Le Cri de Couerek, Veneziako Mostran parte hartu zuen, 1994an.

## Filmografia
### Film laburrak

* Pourquoi? (1981)
* Poko (1981)
* Les Écuelles (1983)
* Les Funérailles du Larle Naba (1984)
* Ouagadougou, Ouaga deux roues (1985)
* Issa le tisserand (1985)
* Obi (1991)
* Africa, mon Afrique (1994)
* Gorki (1994)
* Les Parias du cinemas (1997)
* Scenarios from the Sahel (2001)

### Filmak

* Yam Daabo (1986)
* Yaaba (1989)
* Tilaï (1990)
* Samba Traoré (1993)
* The Heart's Cry (1994)
* Kini and Adams (1997)
* Anger of the Gods (2003)
* Kato Kato (2006)

### Telesailak

* Entre l'arbre et l'ecorce (1999)
* Kadi Jolie (2001)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q113628
* Multimedia: Idrissa Ouedraogo / Q113628
# Idubaltza

Idubaltza, Araba probintzian topa dezakegun euskal mendia da. Idubaltza mendia, 691 altuera duen eta Araba probintzian topatzen den mendi bat da. Kokapen zehatza 43.140356 eta -3.079127 da. Mendi hontara ondorengo igoera puntuetatik igo daiteke: Iratzagorria, Okondo.

## Kanpo estekak

Idubaltza, http://www.euskal-herria.org/.
# Idstedt

Idstedt Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 848 biztanle zituen 13,35 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q551408
* Multimedia: Idstedt / Q551408
# Idstein

Idstein Alemaniako udalerria da. Hessen estatuan kokatuta dago, [[Rheingau-Taunus barrutia|Rheingau-Taunus]] barrutian. 2014an 23.836 biztanle zituen 79,69 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* (Alemanez) Webgune ofiziala
* Datuak: Q525659
* Multimedia: Idstein / Q525659
# Idulki

Arkitekturan, idulkia euskarri edo oinarri prismatikoa duen elementua da eta orokorrean beste elementu are handiago baten oinarria da, esaterako, zutabe baten beheko aldea.
Estatua edo antzeko objektu bat eusteko oinarri motz eta zabalari ere, idulki izena ematen zaio.

## Kanpo estekak

* Datuak: Q12014132
* Multimedia: Pedestals / Q12014132
# Idukki barrutia

Idukki barrutia Indiako barruti bat da, Kerala estatuan. 1.108.974 biztanle ditu 4.358 kilometro koadrotan.

## Mugakideak

Honako barrutiekin egiten du muga:
Coimbatoreko barrutia Ernakulam barrutia Kottayam barrutia Pathanamthitta barrutia Theni barrutia Dindigul barrutia Virudhunagar barrutia Tiruppur barrutia

## Ikus, gainera

* Kerala

## Kanpo estekak

* Datuak: Q301821
* Multimedia: Idukki district / Q301821
# Idristarren dinastia

Idristarren dinastia (arabieraz: الأدارسة‎ al-Adārisah) arabiar dinastia xiita izan zen, 789 eta 974 artean egungo Aljeria eta Maroko gobernatu zituena.

## Idristarren monarkak

* Idris I.a – (788–791)
* Idris II.a – (791–828)
* Muhammad ibn Idris – (828–836)
* Ali ibn Muhammad, edo "Ali I.a" – (836–848)
* Yahya ibn Muhammad, edo "Yahya I.a" – (848–864)
* Yahya ibn Yahya, edo "Yahya II.a" – (864–874)
* Ali ibn Umar, edo "Ali II.a" – (874–883)
* Yahya ibn Al-Qassim, edo "Yahya III.a" – (883–904)
* Yahya ibn Idris ibn Umar, edo "Yahya IV.a" – (904–917)
Fatimatar agindupean – (917-925)
* Al-Hajjam al-Hasan ibn Muhammad ibn al-Qassim – (925–927)
* Al Qasim Gannum – (937-948)
* Abu l-Aish Ahmad – (948-954)
* Al-Hasan ibn Guennoun, edo "Hassan II.a" – (954–974)

## Erreferentziak

* ↑ Euskaltzaindia. (PDF) 182. arauaː Dinastien izenak. .
* ↑ Hodgson, Marshall. (1961). Venture of Islam. Chicago: University of Chicago Press, 262 or..

## Kanpo estekak

* Datuak: Q431575
* Multimedia: Idrisid dynasty / Q431575
# Idro

Idro Italiako udalerri bat da. Bresciako probintzian kokatuta dago, Lombardia eskualdean. 1.880 biztanle ditu, 22,89 kilometro koadroko azaleran banatuta.

## Mugakideak

Idrok honako udalerri hauekin egiten du muga:
Bagolino Capovalle Treviso Bresciano Anfo Bondone Lavenone Valvestino

## Kanpo estekak

* Datuak: Q104845
* Multimedia: Idro / Q104845
# IS-FOOD

IS-FOOD Nafarroako Unibertsitate Publikoko ikerketa zentro bat da. Zentroa 2016an inauguratu zuten Arrosadiako campusean, eta elikadurarekin eta elikagaien ekoizpenarekin lotutako hainbat alderdi aztertzen ditu.

## Kanpo estekak

* (Gaztelaniaz)(Ingelesez) Webgune ofiziala
* Datuak: Q61861355
# ISAPI
## Internet Services API

Interfaze bat da, API aplikazioak programatzekoa Microsoften web zerbitzarirako, IIS (Internet Information Server).
ISAPI-ak aukera ematen die programatzaileei CGI programak baino arinago prozesatuko diren web-aplikazioak egiteko. Horrela da hobeto integratuta daudelako web zerbitzariarekin.
IIS-z gain, ISAPI jasaten duten beste web zerbitzari batzuk ere badaude.
# ISG Business School

ISG Business School Paris, New York eta Tokio hirietan campusak dituen Europako enpresa eskola da, 1967an sortua.
20.000 ikasle ohi enpresa munduan eta politikagintzan aritzen dira, hala nola konpainiako lehendakari Emmanuel Besnier Lactalis eta Frantziako ministro ohi François Baroin

## Erreferentziak

* ↑ (Frantsesez) L'ISG par Valérie Dulieu
* ↑ (Frantsesez) Lactalis, presque un Champion...
* ↑ (Frantsesez) Le parcours de François Baroin

## Kanpo estekak

* Webgune ofiziala
* Datuak: Q1659456
* Multimedia: Institut supérieur de gestion / Q1659456
# ISO/IEC 15504

ISO/IEC 15504 software produktuak, garapen prozesuak eta sistemak mantentzeko eredua da.
1991.an hasita, SPICE (Software Process Improvement and Capability dEtermination) proiektuak estandarrak garatzea da, softwarearen garapenaren prozesuaren balorazioa egitea ahalbideratuko dutenak.
SPICEren helburua SQArentzako nazioarteko estandar bat garatzea da, antolakunde batek softwarea ekoizteko, proiektu berriak egiteko eta momentuan dauden prozesuen hobekuntza egiteko daukan kapazitatea neurtzeko asmoarekin.

## Helburuak

   * Gizakiari eta beharrizan teknologikoei erantzuteko prozesuak bildu.
   * Ebaluatzaileentzat prestakuntza zehaztu
   * Kapazitatearen zehaztapena lagundu, arriskuen identifikazio eta analisirako
   * Produktibitatea hobetzen duten prozesuak bultzatu.
   * Software kalitate produktuak bultzatu
   * Ez aurreikusi antolakuntza egitura zehatzak, kudeaketa filosofiak, softwarearen bizitza ziklo ereduak, teknologiak edo garapen metodoak.
   * Prozesu bakoitzarentzat oinarrizko praktikak definitu.
   * Modu egonkor eta fidagarrian erabili ahal izatea, ulerterraza, erabilerraza eta independentea kulturalki.
   * Antolakundeek software garapeneko prozesu errepikakorrak eramatea bultzatzea.
   * Antolakuntza maila ezberdinetan erabilgarriak izatea.
   * ISO 9000rekin bateragarria izatea.
   * Ahal denean objektiboa eta kuantitatiboa izatea.
   * Garapen prozesurako hobekuntza gida bat eskaintzea.

## Bestelako iso estandarrak

   * ISO/IEC 9126-1: softwarearen kalitatearen ezaugarriak eta metrikak
   * ISO/IEC 12207: softwarearen bizitza zikloaren prozesuak
   * ISO/IEC14102: informazioaren teknologia, ebaluaziorako gida eta CASE herramienten aukeraketa
   * ISO/IEC 15026: integritate mailak sistemetan eta softwarean
   * ISO/IEC 15271: ISO/IECen softwarearen bizitza zikloen prozesuetarako gida
   * ISO/IEC 15846: softwarearen ezarpenaren kudeaketa
* ISO 15504 Books Training Assessment

## Kanpo estekak

* Datuak: Q1196809
# ISO 13849

ISO 13849 segurtasun-estandar bat da, kontrol-sistemetan prestazio-maila (PL) ezberdinak ezartzeko beharrezkoak diren segurtasun-neurriak azaltzen dituena. EN 954-1 araua ordezkatu zuen 2011ko abenduan.
Estandarra 2 atalatan banatuta dago:
* 1. atala: Diseinurako oinarri orokorrak deskribatzen ditu.
* 2. atala: Balidazioa deskribatzen du.

## Kanpo estekak

* Datuak: Q1275552
# ISDN

ISDN (ingelesez) edo zerbitzuko Integratuetako sare digitala, telefono-linea analogikoa eta telefono-linea digitala erabiliz muturretik muturrera konexio digitalak ahalbidetzen duen CCIT/ITUren arau multzoa da. ISDN-ek zerbitzu asko eskaintzen du, hala nola bideoa, ahotsa eta datuak garraiatzeko konexioak.
Sare telefonikoaren bilakaeraren ondorioz sortzen den sare da, eta muturretik muturrera konexio digitalak ahalbidetu ahala, zerbitzu aukera zabala eskaintzen du sarbide bakar batekin, ekipoaren eta informazioaren izaera edonolakoa dela ere.

## Erabiltzaile interfazea

RDSI erabiltzailea tokiko interfaze baten bitartez abiadura bitarra eta banda zabalera zehatz batzuekin fluxu digital batekin konektatzen da.. Tamaina ezberdinetako fluxuak daude beharrizan ezberdinak asetzeko. Adibidez, bezero erresidentzial batek telefono edo bideo-testu zerbitzari bat kudeatzeko eskatu dezake. Bulego batek RDSI-ra konektatzeko, (PBX) zentralita digital lokal baten bitartez nahi izango du konketatu, ondorioz ahalmen handiagoko fluxua behar izango du.

## ISDN kanalak

Erabiltzailea eta ISDN gunearen arteko datu fluxua zenbait kanalen bidez burutzen da.
   * B kanala: Erabiltzailearen oinarrizko kanala da. 64 Kb/s-ko banda zabalera du. Zirkuitu konmutazioa eta pakete konmutazioa ahalbidetzen ditu.
   ** Zirkuituen konmutazioa: RDSI-n eskeintzen den zerbitzu konmutatu digitalaren baliokidea da. Erabiltzaileak deia burutzen du eta sareko beste erabiltzaile batekin zirkuitu konmutatuko konexioa burutzen da. Esan behar da bideratzen den elkarrizketa ez dela burutzen B kanalean, D kanalean baizik. Baliabideak dedikatuak dira.
   ** Fardelen konmutazioa: Erabiltzailea fardelen konmutazioko nodo batera konektatzen da eta datuak X.25-n zehar elkartrukatzen dira beste erabiltzailearekin. Baliabideak ez dira dedikatuak..
   ** Iraunkorrak: Ez du behar dei ezarpeneko protokolorik behar. Alokatutako linea baten baliokidea da.
   * D kanala: Seinaleztapen-kanala da, 16 edo 64 Kb/s abiadurarekin. Helburu bikoitza du, batetik B kanaletik zirkuitu konmutazioko deiak kontrolatzen ditu. Eta bestetik abiadura txikiko pakete konmutaziorako erabil daiteke baldin eta seinaleztapen informaziorik ez badago itxaroten.
   * H kanala: Abiadura handiko informazio fluxurako, 64 Kb/s baino handiagokoak.
RDSI-n ondorengo H kanalak daude definituta:
   * H0 384 kbps-ko abiadurarekin (6B-n baliokidea).
   * H10 1472 kbps-ko abiadurarekin (23B-n baliokidea).
   * H11 1536 kbps-ko abiadurarekin (24B-n baliokidea).
   * H12 1920 kbps-ko abiadurarekin (30B-n baliokidea).

### Oinarrizko sarbidea

Oinarrizko sarbidea B motako 64 kbps-ko 2 kanal full-duplex eta D motako 16 kbps-ko full-duplex kanal batean datza. Ondoren, tramen zatiketa, sinkronizazioa eta beste bit gehigarri batzuk 192 kbps-ko oinarrizko sarbide bateri abiadura totala ematen dio.
2B+D+seinalizazioa+sinkronizazioa+mantenimendua

## Ikus,Gainera

* ADSL
* Modem

## Kanpo estekak

* Datuak: Q170397
* Multimedia: ISDN / Q170397
# ISEI

ISEI, EAEko unibertsitateaz kanpoko Irakas-Sistema Ebaluatu eta Ikertzeko Erakundea da, gehienetan ISEI-IVEI bezala aipatua. (Zortzi letrako akronimoaren bigarren partea gaztelaniatik: Instituto Vasco de Evaluación e Investigacion educativa no universitaria).
2001 urtean sortu zuen garai hartako Eusko Jaurlaritzak, (Juan José Ibarretxe lehendakari eta Inaxio Oliveri Hezkuntza Sailburu zirelarik), eta Erakunde horri EAEko Jaurlaritzatik, Hezkuntza Sailetik, honako egitekoak ematen zitzaizkion: ebaluazio sistema eta erakusleak gauzatzea unibertsitateaz kanpoko irakaskuntza desberdin edota berariazko arloetarako, ikerketak eta azterlanak gauzatzea irakaskuntzaren kalitatea hobetzeko, hezkuntzari buruzko informazioa eta agiriak jaso, aztertu eta gaurkotzea eta Hezkuntza Administrazioari aurkeztea euskal hezkuntzaren sistemaren edo hura osatzen duten osagaien kalitatea bultzatzea sustatu dezaketen proposamen, iradokizun eta ekimenak.
Horrez gain, honako egitekoak ere ematen zitzaizkion Erakundeari: hezkuntza arloko argitalpenei buruzko informazioa ematea Hezkuntza, Unibertsitate eta Ikerketa Sailari eta zerbitzuei, eta informazio, curriculum material eta eskola baliabide interesgarrienak eskuratzea.
Erakundeari esleitzen zitzaizkion egitekoak sorkuntza dekretuan hiru eremutan (Ebaluazioaren eremuan, Ikerketaren eremuan eta Dokumentazioaren eremuan) banatzen ziren eta zehatz zerrendatzen ziren erakundearen sorkuntza arautzen zuen 14/2001 Dekretuan, laugarren artikuluan.

## Erreferentziak

* ↑ «ISEI-IVEI Unibertsitateaz kanpoko Irakas-Sistema Ebaluatu eta Ikertzeko Erakundea (ISEI)» www.euskadi.eus 2022-07-20 (Noiz kontsultatua: 2023-05-22).
* ↑ «Adierazleak - ISEI - IVEI» isei-ivei.euskadi.eus (Noiz kontsultatua: 2023-05-22).
* ↑ «ISEI-IVEI Unibertsitateaz kanpoko Irakas-Sistema Ebaluatu eta Ikertzeko Erakundea (ISEI)» www.euskadi.eus 2022-07-20 (Noiz kontsultatua: 2023-05-22).

## Kanpo estekak

* ISEI-IVEI Erakundearen webgune ofiziala.
# ISA BTP

Akitaniako eraikin eta obra publikoen goi mailako institutua — frantsesez : institut supérieur aquitain du bâtiment et des travaux publics — (ISA BTP) Angelu egoitza duen ingeniaritza unibertsitate-eskola da.

## Kanpo estekak

* Datuak: Q51762721
# ISEK

ISEK, indize sozio-ekonomiko eta kulturalaren siglak dira. PISA txostena sortzeko prozesuan indize horri (Ingelesez) ESCS (Economic, Social and Cultural Status) deitzen diote. Ikasleek eta haien familiek testuinguru-galdetegietan emandako erantzun batzuk oinarri hartuta kalkulatzen da. Erantzun horiek subjektiboak dira, eta, beraz, informazioa biltzeko tresnaren ondoriozko errore-osagai bat agian handia dago. Beraz, ISEKek ikasleen gizarte- eta familia-testuinguruari buruzko informazioa laburbiltzen du, eta honako datu hauen arabera egiten da:
      * Amaren eta aitaren ikasketa-maila (bietatik altuena hartzen da baliotzat).
      * Amaren eta aitaren lanbidea (bien maila handieneko balioa esleitzen da).
      * Etxeko baliabideen maila (adibidez, PIRLS-TIMSS aplikazioan, ea etxean ordenagailurik dagoen, ikaslearen norberaren erabilerarako mahaigaina edo mahaia, ikaslearen norberaren liburuak eta koadernoak, norberaren gela (eta ez partekatua), Interneterako konexioa, CD edo DVD irakurgailua, telefono adimendun...
      * Ikasleak etxean eskura dituen liburuen kopurua.

## Korrelazioa

Behin eta berriro ikusi ohi da, datu asko modu estatistikoetan jorratzen direnean, korrelazioa egoten dela, nolabaiteko lotura dagoela, ISEK altua eta hezkuntzako ebaluazio emaitza akademiko onak ateratzearen artean, ISEK baxua eta ebaluazio emaitza akademiko kaxkarrak ateratzearen artean. Nolabaiteko lotura antzeman izan da, behin eta berriro, ISEK eta emaitza akademikoen artean, estatistikan korrelazio deritzoten lotura.

## Erreferentziak

* ↑ (Gaztelaniaz) «ISEC | Análisis de resultados: contexto social, económico y cultural; otros factores» formacion.intef.es (Noiz kontsultatua: 2022-03-05).
* ↑ Adibidez hementxe: «Txosten exekutiboa. LH 4. maila - ISEI - IVEI» isei-ivei.hezkuntza.net (Noiz kontsultatua: 2022-03-05).

## Kanpo estekak

* Datuak: Q111108936
# ISO (argipena)

ISO edo Iso izan daiteke:

##### Erakundeakː

* Estandarizaziorako Nazioarteko Erakundearen laburdura. Izena grezierazko isos (berdin) hitzetik dator.

##### Biologiaː

* Iso, arrain ateriniformeen generoa.

##### Informatika

* ISO irudi, fitxategia.

##### Ekonomia

* Iso Rivolta, italiar automobil-ekoizlea.

##### Geografia

* Iso, Beozian, antzinako Grezian, zegoen hiri bat.
* Iso edo Issos, Zilizian, Asia Txikian, zegoen hiri bat.
* Isu, Erromantzatuko etxagunearen erdarazko izena.

##### Astronomia

* ISO, ESAren espazio teleskopioa